**FORSLAG TIL VEDTÆGTER FOR EN FRIVILLIG FORENING**

**TIL FRI AFBENYTTELSE OG INSPIRATION**

**Udfyld selv de med gult markerede tekster**

Vedtægter for foreningen FORENINGENS NAVN

**§ 1 Navn og tilhørsforhold**

Foreningens navn er FORENINGENS NAVN og foreningens hører hjemme i Holbæk Kommune.

**§ 2 Formål**

Foreningen har til formål at FORMÅLET MED FORENINGEN OG DENS ARBEJDE.

**§ 3 Medlemskab**

Som medlem af foreningen kan enhver optages, som har interesse i at støtte foreningens formål. Medlemskab er bindende for ét år ad gangen.

Bestyrelsen kan ekskludere et medlem. En eksklusion skal meddeles skriftligt til medlemmet. Samtidig med eksklusionen, skal den ekskluderede gøres bekendt med, at eksklusionen behandles på førstkommende generalforsamling, hvor vedkommende har adgang og taleret for at kunne anke eksklusionen.

**§ 4 Kontingent/finansiering**

For medlemskab i foreningen betales et årskontingent, der hvert år godkendes af den ordinære generalforsamling.

Foreningen søges herudover finansieret ved sponsor- og annoncestøtte samt bidrag fra offentlige/private virksomheder, fonde, øvrige foreninger/institutioner og private personer.

**§ 5 Organisation**

Foreningens overordnede ledelse er generalforsamlingen, som består af medlemmerne af foreningen.

Generalforsamlingen vælger:

* En bestyrelse på ANTAL personer
* 2 suppleanter for bestyrelsen
* 1 revisor
* 1 suppleant for revisor

Valg til bestyrelsen sker for en periode på 2 år, således at mindst ANTAL personer er på valg hvert år. Revisor og suppleanter er på valg hvert år.

**§ 6 Generalforsamlingen**

Bestyrelsen indkalder generalforsamlingen med mindst 14 dages varsel via foreningens officielle kommunikationskanaler eller ved annoncering i lokale medier. Ordinær generalforsamling afholdes hvert år inden udgangen af marts måned.

Dagsorden for ordinær generalforsamling skal som minimum indeholde følgende punkter:

1. Valg af dirigent
2. Bestyrelses beretning
3. Fremlæggelse af regnskab, budget(forslag) og kontingentforslag
4. Indkomne forslag (forslag skal være modtaget skriftligt af bestyrelsen senest én uge før generalforsamlingen)
5. Valg (jfr. § 5)
6. Eventuelt

**§ 7 Foreningens bestyrelse**

Foreningens daglige ledelse forestås af bestyrelsen (jfr. § 5). Bestyrelsen konstituerer sig selv med formand, næstformand og kasserer. Bestyrelsen uddelegerer den daglige drift til et forretningsudvalg, som består af formand, næstformand og kasserer.

Bestyrelsen:

* udarbejder regnskab og budget(forslag)
* fastsætter selv sin forretningsorden
* kan sammensætte samarbejdsgrupper af medlemmer, der kan fungerer som idéudviklingsforum for foreningen.

Tegningsret for foreningen har formanden.

**§ 8 Vedtægtsændringer**

Vedtægtsændringer kræver et flertal på 2/3 af generalforsamlingens fremmødte medlemmer.

**§ 9 Ekstraordinær generalforsamling**

Indkaldelse til ekstraordinær generalforsamling sker, hvis et flertal af bestyrelsen ønsker det, eller hvis 1/3 af medlemmerne skriftligt ønsker det.

Indkaldelse sker under samme betingelser som anført i §6. Dagsordenen skal motiveres.

**§ 10 Regnskab**

Regnskabsåret for foreningen følger kalenderåret.

**§ 11 Opløsning**

Opløsning af foreningen kræver et flertal på 2/3 af generalforsamlingens eller den ekstraordinære generalforsamlings fremmødte medlemmer. Opløsningen skal herefter godkendes ved simpelt flertal af de fremmødte på en efterfølgende ekstraordinær generalforsamling.

Ved opløsning af foreningen skal foreningens midler overdrages til almennyttige formål.

Foreningen FORENINGS NAVN er stiftet den XX.XX.XXXX

Bestyrelsesmedlemmernes underskrifter

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_